Nii oligarhist rahvaesindaja kui ka mittetulundusliku Moldova sõltumatu pressi assotsiatsiooni juhid rõõmustavad ühtviisi selle üle, et riik parandas oma positsiooni ajakirjandusvabaduse reitingutabelis, liikudes viimaste aastatega mittevaba ajakirjandusega riikide rühmast osaliselt vaba ajakirjandusega riikide hulka. Kuid ajakirjanduse usaldusväärsus ei ole seniajani kõrge ei lihtrahva ega poliitikute hulgas. Uus kommunistidest opositsioon süüdistab  revolutsioonilist liitu oma juurdepääsu piiramises teabekanalitele ja enda kanalite piiramises poliitilistel põhjustel. Noor valitsus kutsub neid üles meenutama aegu, mil keegi peale kommunistide üldse eetrisse ei pääsenud.